Årsmelding for Stjørdal Hang- og Paragliderklubb

Styre- og tillitsverv 2008
Leder:               	Brit Sørum
Nestleder:                	Lars Tore Strand
Kasserer:                 	Jan Marius Reppe
Sekretær:                 	Dag-Steinar Johnsen
Varamedlem:	Jan Helge Johansen
Faglig leder:	Lars Tore Strand
Revisorer:                	Sture Endresen, Robert Kristian Pedersen
Valgkomite:              	Per Ivar Moum, Eystein Leirfall

Medlemstall
Stjørdal Hang- og Paragliderklubb hadde 70 medlemmer pr.25 /1-2009

Klubbvirksomhet
Stjørdal Hang- og Paragliderklubb har i løpet av 2008 gjennomført ett årsmøte, nødskjerm-pakking, samt to klubbkvelder med forskjellige tema og ett julebord med den vanlige høye standarden.
På julebordet fikk Tibor Stern og Lars Tore Strand utdelt sine premier; kr 2500,- i pengepremier samt en vandrepokal. Kriteriene for å få disse premiene er at man har fløyet den lengste fridistansen blant klubbens medlemmer i inneværende år og at man har logget turen i loggboka på nett som medlem av Stjørdal Hang- og Paragliderklubb.
Vi har også gjennomført den årlige poengcup'en med vendpunkter på Forbord og Meråker.
Vinnerne ble Marius Pedersen og Lars Tore Strand .

Årets vårslepp ble gjennomført med suksess 31/5 med godt oppmøte og bra vær.
Det ble gjennomført en klubbtur til Vågå under milsluker’n og mange tok turen til Vågå for en vellykket tur.

Klubbhuset ble beiset og ved årskiftet deltok 7 medlemmer i en vareopptelling på Bunnpris Jakobsli hos "Onkel Robert". Dette gav 7700,- i inntekt til klubben.

Ett PG kurs ble startet og fullført i løpet av våren.
Ett HG kurset som ble startet våren 2007 vil bli fullført våren 2009.
Ett HG kurs ble startet sommeren 2008 og vil bli fullført våren 2009.
Det ble utdannet en ny instruktør og en var på instruktørseminar for å vedlikeholde lisensen.
En hendels ble rapportert inn i 2008.

Økonomi
Regnskapet går ca. 28000,- i overskudd, men noen utgifter for kurs i 2007  og i 2008 vil bli overført til 2009. Utbetalinger til tandempilotene for tandemturer som ikke er gjennomført for tandemgavekort men tatt til inntekt i regnskapet vil bli overført til 2009. Disse utgiftene samt at det ikke ble foretatt noen innkjøp i 2008 gjør at regnskapet går ca. i balanse. 

Utstyr i klubbens eie
Klubbhus med tilhørende inventar
PG:
8 stk. I tillegg kommer tilhørende seletøy samt hjelmer.
HG:
4 stk med tilhørende seletøy (+ en delevinge)
I Tillegg:
2 Værstasjoner
3 stk flyradioer (til kontakt med Værnes tårn)